Fuqarolar erkinligini himoya qilish markazi

Fuqaro erkinliklari markazi () – ukrainalik huquqshunos Oleksandra Matviychuk boshchiligidagi Ukraina inson huquqlari tashkiloti. 2007-yilda. Ukraina hukumatiga mamlakatni yanada demokratlashtirish uchun bosim oʻtkazish maqsadida tashkil etilgan. Tashkilot Aleksandr Byalyatskiy va Rossiyaning „Memorial“ tashkiloti bilan birga Tinchlik boʻyicha Nobel mukofotiga sazovor boʻldi .

 Tarixi 
Markaz 2007-yil 30-mayda Ukrainaning Kiyev shahrida tashkil etilgan. Ukrainani yanada demokratlashtirilishi va huquqni muhofaza qilish organlari, sud tizimi ustidan jamoatchilik nazoratini yaxshilash maqsadida qonunchilikka oʻzgartirishlar kiritish bilan shugʻullanadi. Tashkilotning asosiy yoʻnalishlaridan biri – Ukraina Jinoyat kodeksini yangilash.

2013-2014-yillardagi Yevromaydon noroziliklari paytida guruh oʻsha paytdagi prezident Viktor Yanukovich xavfsizlik kuchlari tomonidan sodir etilgan huquqbuzarliklarni kuzatish va namoyishchilarni huquqiy qoʻllab-quvvatlash maqsadida „Yevromaydan SOS“ loyihasini boshlagan.

2014-yilda Qrimning Rossiya tomonidan anneksiya qilinishi va Donbassda urush boshlanganidan soʻng, tashkilot Qrimdagi siyosiy taʼqiblar va Rossiya tomonidan qoʻllab-quvvatlangan separatist Lugansk va Donetsk nazoratidagi hududda jinoyatlarni oʻrganishni boshladi. Rossiya, Qrim va Donbassda noqonuniy qamoqqa olingan odamlarni ozod qilish uchun xalqaro targʻibot tashkil etdi.

2022-yil 8-oktyabrda boʻlib oʻtgan matbuot anjumanida Fuqaro erkinliklari markazi rahbari Oleksandra Matviychuk Ukraina prezidenti Vladimir Zelenskiy ham, boshqa hukumat amaldorlari ham Fuqaro erkinliklari markazini Nobel mukofotini qoʻlga kiritgani bilan tabriklamaganini tan oldi.

 Manbalar 

Turkum:Alifbo boʻyicha tashkilotlar